open-index/open-wikipedia-markdown huggingface dataset:
317. osasto

**317. osasto** () on ranskalainen Indokiinan sodasta kertova sotaelokuva vuodelta 1965. Elokuvan juoni kertoo ranskalaisista sotilaista, jotka ovat jääneet eristyksiin vihollisten linjojen taakse ja yrittävät palata omiensa asemiin etelässä. Elokuvan ohjasi Indokiinan sodan veteraani Pierre Schoendoerffer, jonka kirjaan *La 317e section* elokuva perustuu. 

Elokuvaa esitettiin Euroopassa ja se sai hyvän vastaanoton kriitikoilta, esimerkiksi voittaen parhaan käsikirjoituksen palkinnon Cannesin elokuvajuhlilla.

## Tuotanto
Elokuvan ohjannut Pierre Schoendoerffer (1928–2012) toimi Ranskan armeijan elokuvapalvelussa vapaaehtoisena kameramiehenä Indokiinan sodan aikana. Hän oli mukana esimerkiksi ranskalaisten tappioon päättyneessä Điện Biên Phủn taistelussa vuonna 1954 ja neljä kuukautta sotavankina sen jälkeen. Schoendoerfferin vapauduttua hän palasi Ranskaan, josssa hänestä tuli 1950-luvulla journalisti ja elokuvantekijä. Vuonna 1963 hän julkaisi sotakokemuksiensa innoittaman kirjan *La 317e section*, jonka pohjalta hän alkoi työstää elokuvaa. Tuotanto sai pienen budjetin ranskalaiselta Georges de Beauregardilta ja espanjalaiselta Benito Perojolta. Schoendoerffer sai myös luvan kuvauksille Kambodžassa paikallisilta viranomaisilta.

Elokuvan kuvaukset alkoivat vuonna 1964 Kambodžan syrjäisessä koillisosassa lähellä man Laosin ja Vietnamin vastaista rajaa. Kuvauspaikat olivat joidenkin satojen kilometrien päässä Schoendoerfferin kiran tapahtumapaikosita etelään, mutta muistuttivat muuten tapahtumapaikkoja. Joidenkin kilometrien päässä Vietnamin puolella oli tuolloin käytössä ollut yhdysvaltalainen Vietnamin sodan sotilastukikohta. Joitakin hankaluuksia tuotti pieni budjetti. Schoendoerffer oli palkanut joitakin ranskalaisia näyttelijöitä ja teknikkoja, kuten elokuvan kuvaajana toimineen vanhan asetoverinsa Raoul Coutardin. Suurin osa rooleista annettiin kuitenkin paikallisille kambodžalaisille, jotka esittivät esimerkiksi suurinta osaa 317. osaston sotilaista. Kuvauksissa käytettiin pääosin oikeita ammuksia, sillä paukkupatruunoiden maahantuonnille ei oltu saatu lupaa. Olosuhteet olivat karut, kuvauspaikalle saavuttiin lentokoneella ja kuvauksia tehtiin viidakossa parin kilometrin säteellä kiitotiestä. Ruuaksi tarjoiltiin lähinnä vain riisiä. Kuvaksissa käytettiin vain kahta Éclair Cameflex CM3 35-mm kameraa ja Nagra III NP nauhuria.

## Vastaanotto
Elokuvan ensi-ilta Ranskassa järjestettiin 31. maaliskuuta 1965 ja kolme kuukautta myöhemmin se esitettiin Cannesin elokuvajuhlilla. Cannesissa elokuva voitti parhaan käsikirjoituksen palkinnon, jonka se jakoi Ray Rigbyn elokuva *[[Kukkula (elokuva)|Kukkula]]n* kanssa. Elokuvan ensi-illat järjestettiin myös muutamissa muissa Euroopan maissa, ja vuonna 1968 se esitettiin Länsi-Saksan televisiossa. Julkaisumaissa se sai hyviä arvioita kriitikoilta. 

Brittiläinen historioitsija Antony Beevor kuvaili elokuvaa parhaana näkemänään sotaelokuvana.

## Lähteet
Kasvohermohalvaus

**Kasvohermohalvaus** (lat. *paralysis nervi facialis*) on tila, jossa kasvojen ilmelihaksia liikuttava seitsemäs aivohermo, kasvohermo (nervus facialis), lamaantuu osittain tai kokonaan. Halvaus voi aiheuttaa kasvojen toispuoleista heikkoutta tai liikuntakyvyn menetystä.

## Oireet
Kasvohermohalvauksen yleisiä oireita ovat:

* Toisen kasvonpuoliskon heikkous tai halvaus
* Suun roikkuminen toisella puolella
* Kyvyttömyys sulkea silmä kunnolla
* Maku- ja kyynelnesteen erityksen muutokset
* Herkistyminen äänille (hyperakuusia)

## Syyt
Kasvohermohalvauksen yleisin muoto on **Bellsin pareesi**, jonka tarkkaa syytä ei tunneta, mutta sen arvellaan liittyvän virusinfektioon ja tulehdukseen, joka aiheuttaa kasvohermon turvotusta. Muita mahdollisia syitä ovat:

* Infektiot, kuten borrelioosi tai herpesvirus
* Aivoverenkiertohäiriöt (AVH)
* Traumaattiset vammat
* Autoimmuunisairaudet, kuten Guillain-Barrén oireyhtymä
* Kasvaimet, jotka painavat kasvohermoa

## Diagnostiikka
Kasvohermohalvaus diagnosoidaan ensisijaisesti kliinisen tutkimuksen perusteella. Lisätutkimuksia, kuten MRI- tai CT-kuvantamista, voidaan käyttää poissulkemaan vakavammat syyt, kuten kasvaimet tai aivoverenkiertohäiriöt.

## Hoito
Hoito riippuu halvauksen syystä ja vakavuudesta. Bellsin pareesin hoidossa käytetään yleensä kortikosteroideja tulehduksen ja turvotuksen vähentämiseen. Antiviraalilääkkeitä voidaan antaa, jos taustalla on virusinfektio. Fysioterapia ja kasvolihasharjoitukset voivat edistää toipumista. Silmän suojaaminen, esimerkiksi kosteuttavilla tipoilla ja silmälappujen käytöllä, on tärkeää, jos potilas ei pysty sulkemaan silmää kunnolla.

## Ennuste
Useimmat Bellsin pareesia sairastavat potilaat toipuvat osittain tai täysin muutamassa viikossa tai kuukaudessa. Joissakin tapauksissa kasvolihasten toimintahäiriö voi jäädä pysyväksi.

## Katso myös

* Bellin halvaus
* Aivoverenkiertohäiriö
* Guillain–Barrén oireyhtymä

## Lähteet

* https://www.terveyskirjasto.fi/dlk00695
* https://www.terveyskirjasto.fi/ldk00109/
* https://www.iltalehti.fi/terveysuutiset/a/9a949111-b989-4985-9f17-76b73f78fb08
* https://www.tukiliitto.fi/diagnoosit/mobiuksen-oireyhtyma/
* https://www.fine.fi/ota-yhteytta/ratkaisutietokanta/ratkaisu/fine-015349.html
* https://www.voice.fi/viihde/a-138091
* https://www.eiransairaala.fi/fi/Palvelut/Fysioterapia/Kasvohermohalvaus-fysioterapia
* https://yle.fi/a/3-10216247
* https://yle.fi/aihe/a/20-42513
* https://finlex.fi/fi/lainsaadanto/2015/768
* https://researchportal.helsinki.fi/en/publications/perifeerinen-kasvohalvaus-n%C3%A4in-hoidan

### Viitteet
Sävar

**Sävar** on taajama Uumajan kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 3&nbsp;055 asukasta.

## Lähteet

## Aiheesta muualla
Gishwati-Mukuran kansallispuisto

**Gishwati-Mukuran kansallispuisto** on luonnonsuojelualue Ruandassa. IUCN:n eli Kansainvälisen luonnonsuojeluliiton suojelualueluokituksen mukaan se on luokassa IV, Luontotyyppien tai lajien suojelu- ja hoitoalue.

Puisto koostuu kahdesta osasta: Gishwatin ja Mukuran metsistä. Metsät sijaitsevat Ruandan länsiosassa harjulla, joka jakaa Kongon ja Niilin valuma-alueet, uskomattoman monimuotoisen Albertine Riftin varrella. Puiston toiminta alkoi vuonna 2019 ja siellä järjestetään opastettuja luontoretkiä.

Suojelualue tunnetaan kahdesta uhanalaisesta apinoiden alalajista: Pitkäkarvasimpanssi (*Pan troglodytes schweinfurthi*) ja kultamarakatti (*Cercopithecus mitis* subsp. *kandti*). Metsässä elää myös muita lajeja, kuten  juovasakaali], erilaiset lepakot ja pienet nisäkkäät. Suojelualueella kasvaa kolme sammallajia (Porella abyssinica, Leptoscyphus expansus ja Cololejeunea parva), joita esiintyy yksinomaan Giswatin metsässä. Metsissä kasvaa noin 60 puulajia. Myös lintujen lajisto on runsas, 232 lajia on nähty Gishwatissa ja 163 Mukurassa.

## Lähteet
Jungle

**Jungle** on elektronisen musiikin tyylilaji, joka kehittyi Lontoossa. Tyylilajin juuret ovat muun muassa reggaessa, breakbeatissä ja hip-hopissa. Tyylilaji kehittyi kotistudioissa 1990-luvun alussa ja vaikutti drum and bass -tyylilajiin. Tyylilajin on sanottu tarjonneen brittiläisille mustaihoisille oman turvallisen yhteisön, jossa oli myös mahdollisuus kaupalliseen menestykseen. Junglen huippuvuodet ajoittuvat vuosiin 1993&ndash;1995. Jungle-musiikkia käytettiin myös videopeleissä 1990-luvulla.

## Musiikin tekeminen
1980-luvun lopulla kotitietokoneiden kyvyt mahdollistivat lähes jokaiselle tietokoneen omistajalle musiikin tekemisen kotonaan. Samplerin käytöllä erotettiin rumpulooppeja äänitteiltä ja yhdisteltiin uudelleen. Useat elektronisen musiikin tuottajat käyttivät Commodore Amiga tai Atari ST tietokoneita eri elementtien yhdistämiseen kappaleiksi. OctaMED oli suosittu ohjelma Amigalla ja MIDI-sekvensseri Cubase oli suosittu Atarilla.

## Katso myös
* Amen break

## Lähteet
Bert-Åke Varg

**Bert-Åke Varg** (synt. **Bert Åke Lundström**; 27. huhtikuuta 1932 Hörnefors – 31. joulukuuta 2022 Tukholma) oli ruotsalainen näyttelijä. Hän voitti 13-vuotiaana *[[Folkbladet (Västerbotten)|Västerbottens Folkbladin]]* järjestämän laulukilpailun ja pääsi palkinnoksi näyttelemään lyhytelokuvassa. Varg pyrki laulajaksi, mutta päätyi teatterilavalle ja myöhemmin televisioon. Hänen tunnetuin roolinsa oli konepäällikkö Gustav Sjögren *[[Varustamo (televisiosarja)|Varustamossa]]*.
## Rooleja
* *[[Varustamo (televisiosarja)|Varustamo]]* (1992–2002) – Gustav Sjögren
* *[[Agaton Sax (elokuva)|Agaton Sax]]* (1976) – kertoja
* *[[Tuulihattu (elokuva)|Tuulihattu]]* (1974) – puhuva talo
* *[[Muumipeikko (televisiosarja)|Muumipeikko]]* (1969) – hovietsivä
## Lähteet

## Aiheesta muualla
Kai Realo

**Kai Realo** (s. 24. lokakuuta 1967) on virolainen yritys- ja järjestöjohtaja.

Realo sai oppiarvon teollisuustaloudessa Tallinnan teknillisestä yliopistosta. Hän valmistui maisteriksi markkinoinnissa ja johdossa Tarton yliopistosta. Varhaisella urallaan Realo toimi johtoasemissa IBM:ssa, Viron Elisassa ja matkapuhelinten myyntiä harjoittaneessa Mäkitorppa-ketjussa. Tämän jälkeen hän oli Circle K -ketjun Viron-haaran toimitusjohtaja. Elokuussa 2021 Realo nimitettiin kierrätysyhtiö Ragn-Sellsin Viron-haaran toimitusjohtajaksi.

Realo valittiin Virossa Vuoden johtajaksi 2018. Vuonna 2019 hänestä tuli Viron työnantajien keskusliiton neuvoston puheenjohtaja.

## Lähteet
Matti Maasikas

**Matti Maasikas** (s. 1967) on virolainen diplomaatti.

Maasikas valmistui Tarton yliopistosta oppiarvolla historiassa. Hän suoritti opintoja myös Helsingin ja Bonnin yliopistoissa. Maasikas toimi vuosina 2001–2005 Viron suurlähettiläänä Suomessa ja vuosina 2005–2008 Viron ulkoministeriön pääsihteerinä. Hän palveli Euroopan komissiota vuodesta 2009 ja oli sitten Viron pysyvä EU-edustaja vuosina 2011–2016. Maasikas toimi vuosina 2016–2019 Viron EU-asioista vastanneena varaministerinä Viron ulkoministeriössä. Hän oli vuosina 2019–2023 suurlähettiläänä EU:n Ukrainan-delegaatiossa. Vuonna 2024 hänet nimitettiin yhdeksi Euroopan ulkosuhdehallinnon johtajista.

Maasikas sai vuonna 2016 Valkoisen Tähden ritarikunnan kolmannen luokan ansiomerkin. Samana vuonna hänet valittiin Vuoden eurooppalaiseksi.

## Lähteet
Boombayah

**Boombayah** () on eteläkorealaisen Blackpink-yhtyeen kappale, joka julkaistiin 8. elokuuta 2016 singlealbumilla *[[Square One (Blackpinkin albumi)|Square One]]*. ”Boombayah” on Blackpinkin debyyttisingle, kuten myös albumin toinen kappale ”Whistle”. Kappaleen tuotti Teddy Park, joka kirjoitti sen yhdessä Bekuh Boomin kanssa.

## Lähteet
Panorama (aikakauslehti)

**Panorama** on italialainen vuonna 1962 perustettu keskusta-oikeistolainen viikkolehti. Se kuuluu Arnoldo Mondadori -konserniin, jonka omistaa edesmenneen pääministeri Silvio Berlusconin perhe. *Panorama* tunnetaan laadukkaasta tutkivasta journalismista, ja sen tärkein kilpailija on *[[L’Espresso]]*.
## Lähteet

## Aiheesta muualla
* Lehden verkkosivut
Il Sole 24 Ore

**Il Sore 24 Ore** on italialainen päivälehti, jonka toimitus on Milanossa. Se on perustettu vuonna 1965 ja uutisoi erityisesti taloudesta ja politiikasta.
## Lähteet

## Aiheesta muualla
Il Manifesto

**Il Manifesto** on italialainen kommunistinen sanomalehti, joka on perustettu vuonna 1968. Se ilmestyy päivittäin.
## Lähteet

## Aiheesta muualla

* Lehden verkkosivut
Antti Valkama (suomentaja)

**Antti Valkama** on suomalainen sarjakuvien suomentaja. Valkama on myös Sangatsu Mangan toimituspäällikkö.

Valkama muutti kolmevuotiaana Japaniin hänen vanhempiensa aloittaessa lähetystyön sinne. Valkama asui Tokushiman kaupungissa 14 vuotta ja kävi siellä suomalaista koulua. Valkama muutti takaisin Suomeen vuonna 1989.

Valkama aloitti kääntäjän työnsä kustannusyhtiö Kolibrissa vuonna 2002. Kolibri loi julkaisulinjan mangalle nimeltä Sangatsu manga. Siellä Valkama käänsi muun muassa Dragon Ballin suomennoksen, sekä One Pieceä ja Tokyo Mew Mewta. Vuonna 2006 Valkama siirtyi töihin Tammelle Kolibrin sulauduttua osaksi kustantamoa. Valkama siirtyi H-Townin alaisuuteen WSOY:n luovuttua kustannusoikeuksista, mistä johtuen Sangatsu manga siirtyi H-Townin omistukseen.

## Perhe
Antti Valkama on Yle Uutisten sisältöpäälikön Heikki Valkaman veli. Hänellä on myös kaksi muuta sisarusta. 
## Lähteet

## Aiheesta muualla
* Antti Valkaman X käyttäjä
* Antti Valkama Kirjasampo.fi:ssä
Tobias Jesso Jr.

**Tobias MacDonald Jesso Jr.** (s. 11. heinäkuuta 1985 North Vancouver, Kanada) on kanadalainen Grammy-palkittu lauluntekijä ja muusikko. Hän on kirjoittanut kappaleita muun muassa Adelelle, Florence and the Machinelle, Harry Stylesille, Niall Horanille ja Dua Lipalle.

Jesso Jr. muutti kotoaan Vancouverista Los Angelesiin vuonna 2008 toteuttamaan musiikkiunelmaansa, mutta monien epäonnisten sattumusten jälkeen hän joutui palaamaan takaisin. Hän alkoi säveltää musiikkikappaleita pianolle ja lähetti muutaman demonauhan levytuottaja J.R. Whitelle, joka kutsui hänet Kaliforniaan. Yhteistyön tuloksena hän julkaisi vuonna 2015 kriitikoiden ylistämän albumin *Goon*, joka nimettiin yhdeksi vuoden parhaista läpimurtoalbumeista. Vuoden 2015 kiertueen aikana hän peruutti loput kiertuepäivät ja lopetti esiintymiset. Sen sijaan hän alkoi auttaa muita artisteja kirjoittamaan kappaleita.

Jesso Jr. on kirjoittanut Adelen kanssa kappaleet ”When We Were Young” (2015) ja ”To Be Loved” (2021). Hän oli mukana kirjoittamassa kappaletta ”Boyfriends” Harry Stylesin albumilla *[[Harry’s House]]*, joka palkittiin Grammylla vuonna 2023, sekä Dua Lipan kappaletta ”Houdini” (2023), joka oli *Billboardin* Hot Dance/Electronic Songs -listan kärjessä 14 viikkoa. Hän oli kanssakirjoittajana Niall Horanin maailmanlaajuisella menestyskappaleella ”Slow Hands” (2017), Florence and the Machinen kappaleella ”Hunger” (2018) ja HAIMin kappaleella ”Relationships” (2025).

Jesso Jr. palkittiin vuoden laulunkirjoittajan Grammy-palkinnolla (Grammy Award for Songwriter of the Year, Non-Classical) vuonna 2023 ja kanadalaisen musiikkialan järjestön SOCANin International Achievement -palkinnolla vuonna 2024.

## Diskografia
### Studioalbumit
* *Goon* (2015)

## Lähteet
King Aleister Satan

**King Aleister Satan** (oik. **Santtu Oskari Kainulainen**, s. 14. maaliskuuta 1989), tunnetaan myös nimillä **Seth Aleister de King Satan** ja **fra. Zetekh**, on suomalainen metallimuusikko, laulaja, tuottaja ja musiikkivideo-ohjaaja. Hän on industrial metal -yhtye King Satanin perustaja ja solisti. King Aleister Satan tunnetaan provokatiivisesta tyylistään, lavaesiintymisestään ja monipuolisesta musiikillisesta taustastaan, joka ulottuu black metalista elektroniseen musiikkiin . Hän on myös soittanut kitaraa ja koskettimia King Satanin albumeilla. Hänen muita yhtyeitään ovat Saturnian Mist ja Henget.

King Aleister Satan osaomistaa Blackvox Studio -nimisen äänitysstudion Tampereella ja oli mukana perustamassa Saturnal Records -levy-yhtiötä, jonka omistajuudesta hän luopui vuonna 2017 keskittyäkseen laajemmin omiin musiikillisiin projekteihinsa .

King Aleister Satan on vieraillut monien artistien levyillä laulajana, sekä esiintynyt myös mm. Gothministerin, Nachtmahrin ja Barathrumin keikoilla vierailevana laulajana. King Aleister Satan on myös esiintynyt Turmion Kätilöt -yhtyeen kanssa kokonaisen konsertin verran tuuraavana toisena laulajana, paikaten yhtyeen varsinaisen jäsenen Saku Solinin poissaoloa helmikuussa 2025 Kouvolan House of Rockissa.

King Aleister Satanin kiinnostus satanismia, filosofiaa, psykologiaa, okkultismia ja mystiikkaa kohtaan heijastuu vahvasti hänen musiikissaan ja sanoituksissaan, joissa usein käsitellään näitä teemoja eri näkökulmista. Hänen kirjallinen esikoisteoksensa *The Devil’s Evangelion and the Law of Chaos* julkaistiin vuonna 2024. Se on kokoelma hänen sanoituksiaan, haastattelujaan ja muita kirjoituksia vuosien varrelta.

King Aleister Satan on kihloissa King Satan -yhtyeen kosketinsoittajan ja toisen laulajan Hekate ”Kate” Bossin kanssa.

## Lähteet
Alexandria Real Estate Equities

**Alexandria Real Estate Equities** on yhdysvaltalainen sijoitusyhtiö, joka on sijoituksissaan keskittynyt biotieteisiin, maatalousteknologiaan ja huipputekniikkaan liittyviin kiinteistöihin. Yhtiö on listattu New Yorkin pörssiin, jossa siitä käytetään lyhennettä ARE.

Alexandria Real Estate Equities perustettiin 5. tammikuuta 1994. Se järjesti listautumisantinsa toukokuussa 1997. Yhtiö huomioidaan S&P 500 -indeksissä. Sen markkina-arvo oli 28,3 miljardia Yhdysvaltain dollaria tammikuussa 2024.

## Lähteet

## Aiheesta muualla
* Viralliset sivut
Oulun Kärppien SM-liigakausi 2024–2025

**Oulun Kärppien SM-liigakausi 2024–2025** oli Kärppien järjestyksessään 37. pääsarjakausi. Joukkueen päävalmentajana jatkoi Ville Mäntymaa.

Kärpät lähti kauteen yhtenä mestarisuosikeista. Lopulta joukkue pelasi yhden seurahistoriansa heikoimmista kausista. Päävalmentaja Mäntymaa sai potkut maaliskuun alussa ja tilalle palkattiin Petri Matikainen. Siitä huolimatta Kärppien kausi päättyi runkosarjaan, kun se sijoittui sijalle 13.

## Lähtökohdat kauteen
### Edellinen kausi ja ennusteet
Edellisellä kaudella 2023–2024 Kärpät oli vaihtanut päävalmentajaa kesken kauden, kun se antoi potkut Lauri Marjamäelle joulukuussa. Kärpät oli tuolloin runkosarjassa viidentenä. Vetovastuun joukkueesta otti apuvalmentaja Ville Mäntymaa. Kärpät sijoittui runkosarjassa lopulta neljänneksi ja eteni pudotuspeleissä välieriin, jossa se putosi Pelicansille viidessä ottelussa. Pronssiottelussa Kärpät voitti KalPan jatkoajalla Teemu Turusen maalilla.

*[[Jatkoaika.com|Jatkoaika]]*-verkkolehti keräsi toimittajien veikkauksia kauden tapahtumista, mukaan lukien runkosarjan voittajasta, mitalisteista ja menestyvistä pelaajista. Kaikki kyselyyn osallistuneista toimittajista veikkasi runkosarjan voittajaksi joko Tapparaa tai Kärppiä. Lisäksi kaikki veikkasivat Kärpille vähintään pronssimitalia. Teemu Turunen oli median ennakkosuosikki runkosarjan maali- ja pistepörssien voittajaksi.

### Pelaajavaihdokset

## Ottelut

## Runkosarja

## Tilastot

### Maalivahdit

## Lähteet
Akseli Ketonen

**Akseli Eetu Matias Ketonen** (s. 10. syyskuuta 2005 Hämeenlinna) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa. Hän laukoo oikealta.

## Ura
Ketonen on Hämeenlinnan Pallokerhon kasvatti. Hän toimi kaudella 2022–2023 seuran U18-joukkueen varakapteenina. Huhtikuussa 2024 Ketonen teki HPK:n kanssa 2+1-vuotisen SM-liigasopimuksen. Hän pelasi kauden 2024–2025 lähes kokonaan seuran U20-joukkueessa, jonka varakapteeniksi Ketonen nimettiin. Hän oli neljällä osumallaan joukkueen eniten maaleja tehnyt puolustaja Eerik Walleniuksen kanssa. Ketonen teki liigadebyyttinsä runkosarjan päätöskierroksella 15. maaliskuuta 2025 vieraissa Rauman Lukkoa vastaan. Hänet merkittiin HPK:n kakkospuolustajapariin Ossi Ikosen viereen. Ketonen sai ottelussa jääaikaa 17.47 minuuttia. Hänelle merkittiin myös teholukema +1, kun Ketonen oli jäällä HPK:n 6–1-tappioon päättyneessä ottelussa joukkueensa ainoan maalin aikana.

## Tilastot

## Lähteet
*
*
*

### Viitteet
Helsinki Outsiders

**Helsinki Outsiders** on Helsingissä toimiva sähköpyörätuolisalibandyyn (SPT-salibandyyn) keskittynyt urheiluseura . Se on suurin ja menestynein SPT-salibandyseura Suomessa. 

Seura on saavuttanut lukuisia suomenmestaruuksia ja Finlandia-sarjan (toiseksi korkein sarjataso) mestaruuksia sekä osallistunut useisiin turnauksiin Suomessa ja ulkomailla . Merkittävä osuus Suomen maajoukkuetason pelaajista edustaa seurajoukkuetasolla Helsinki Outsidersia. 

Seura tekee merkittävää juniorityötä tarjoten sekä mielekkään yhteisöllisen liikuntamuodon että mahdollisuuden kehittyä lajissa kilpa- tai huipputasolle.

Seura harjoittelee Helsingin Myllypurossa Liikuntamyllyssä ja järjestää turnauksia eri halleissa pääkaupunkiseudulla. Seuran tunnistaa punavalkoisista väreistä ja lempinimistä *HOS* ja *Outsiders*.  

## Historia
Helsinki Outsiders on perustettu vuonna 2001. Seura sai alkunsa, kun kolme 20–30-vuotiasta nuorta halusi löytää itselleen uuden joukkueen lajin harrastamiseen. Kaksi heistä etsi uutta joukkuetta pääkaupunkiseudulle muuttamisen vuoksi. Kolmas tunsi itsensä muuten vaan ulkopuoliseksi suhteessa muihin vaihtoehtoihin harrastaa lajia .  

Seuralle haluttiin löytää kansainvälisesti toimiva nimi. Outsiders-nimi löytyi sattumalta sanakirjasta. Nimi puhutteli perustajia, koska seura perustettiin uutta joukkuetta etsiville pelaajille. Lisäksi nimessä nähtiin itseironiaa sekä aktiivisille vammaisille nuorille että menestystä hakeville urheilijoille.

Seura on osallistunut lajin SM-sarjaan kaudesta 2001-2002 alkaen. Aluksi seura oli mukana sarjassa yhdellä joukkueella. Kaudesta 2005-2006 alkaen seura on ollut mukana SM-sarjassa kahdella joukkueella. Kaudesta 2012-2013 alkaen seuralla on ollut myös kolmas joukkue lajin toiseksi korkeimmalla sarjatasolla, Finlandia-sarjassa.

## Taiteessa
Mikko Mattilan vuonna 2014 julkaistussa tv-dokumentissa *Helsinki Outsiders* kuvataan seuran ja sen jäsenten arkea .

## Lähteet

## Aiheesta muualla
* Helsinki Outsidersin kotisivu
Porin metodistiseurakunta

**Porin metodistiseurakunta** on Porissa toimiva metodistiseurakunta. Seurakunta on perustettu vuonna 1887. Seurakunnan toimitilat sijaitsevat Porin keskustassa Eteläpuistossa. Seurakunnan johtajana ja pastorina toimii Maarit Laamanen. Seurakunta kuuluu Suomen Metodistikirkko-kirkkokuntaan

Porin metodistiseurakunta on Suomen ensimmäinen suomenkielinen metodistiseurakunta. Metodismin vaikutus Porissa alkoi 1880-luvun puolivälissä Johan Wilhelm Häggmanin työn kautta. Vuonna 1887 Poriin perustettiin suomenkielinen metodistiseurakunta.

## Historia
Metodistien työ Porissa alkoi vuonna 1887, joka on samalla suomalisen metodismin syntymävuosi. Perustamisvuonna metodistit pyysivät J. W. Häggmanin johdolla pyysivät metodistisaaarnaajaa Poriin. Kirkon johtohenkilöt lähettivät Karl Lindborgin, joka oli aikaisemmin aloittanut metodistitoiminnan Vaasan ruotsalaisten keskuudessa. Häggman toimi Lindborgin apuna ja tulkkina. Aluksi kokouksia pidettiin eri paikoisssa, mutta pian saatiin vuokrattua kaksi kokoushuoneistoa.

Seurakunta kohtasi häirintää ja metodismia vastaan käytiin taistelua sanomalehdissä ja luterilaisen kirkon piirissä. Kaupunkilaiset kokosivat anomuksen kirkkoherralle, jotta hän toimittaisi Lindborgin pois Porista. Anomuksen allekirjoitti noin 600 henkilöä. Kirkkoneuvosto kielsi Lindborgia saarnaamasta, mutta tuomiokapituli perui kirkkoneuvoston päätöksen. Lindborgin oli usein käytettävä poliisivoimia apunaan suojatakseen kokousten rauhaa. 20. syyskuuta 1887 perustettiin luokka, johon yhtyi 50 jäsentä. Joukko kasvoi pian 80 henkilöön, jotka sitoutuivat maksamaan kokoushuoneen vuokran.

## Seurakunnan johtajat
Seuraavat henkilöt ovat toimineet Porin metodistiseurakunnan johtajina:
* 1887-1889: K. J. Lindborg
* 1891-1894: Gustaf Hidén
* 1894-1897: Hj. Bergqvist
* 1897-1899: Edvard Jarl
* 1899-1902: Mati Lehtonen
* 1902-1906: Matti Pitkänen
* 1906-1908: J. Hälvä
* 1908-1909: Anton Puhakka
* 1909-1911: Aarne Sistonen
* 1911-1913: V. K. Aulanko
* 1913-1917: Salmi
* 1917-1920: V. Heiman
* 1920-1924: Anton Puhakka
* 1924-1929: Collanus
* 1929-1930: J. Tarén
* 1930-1931 Veikko Tuomenoksa
* 1931-1932: Eero Hongisto

## Katso myös
* Luettelo Suomen metodistiseurakunnista
* Metodismi Suomessa

## Lähteet
Azurin kulta

***Azurin kulta***  () on taiteilija Joan Mirón vuonna 1967 valmistunut teos.

Kankaalle akryylillä maalatussa 205 x 173 cm kokoisessa *Azurin kulta* -maalauksessa on keltaisella taustalla tähtiä, ohuita viivoja ja mustia pisteitä. Oikealla suuri musta viiva vie siniseen muotoon, joka on asetettu valkoiseen aukkoon. Punainen piste vasemmassa yläkulmassa on maalattu samalla tavalla. Pieni vihreä piste leijuu sinisen ovaalin yllä, ja sininen muoto on maalattu puolikuivalla siveltimellä, jolloin valkoinen tausta jää näkyviin.

Teoksessa käytetyt värit – punainen, sininen ja keltainen – edustavat intohimoa, unelmia ja valoa. Ne luovat voimakkaan visuaalisen vaikutelman. Teoksessa on kosmisia elementtejä, kuten tähtiä, planeettoja ja abstrakteja mies- ja naisfiguureja, jotka symboloivat äärettömyyttä, tasapainoa ja dualismia. Aaltomainen, orgaaninen viiva puolestaan viittaa sekä lintuun että horisonttiin.

Mirón taiteessa on myös katalonialaista identiteettiä. Barcelonassa syntyneenä hän käytti taidetta kansallisen ylpeyden ilmaisemiseen, erityisesti aikoina, jolloin katalonialaista kulttuuria pyrittiin tukahduttamaan. *Azurin kulta* yhdistää surrealismia ja perinteisiä katalonialaisia elementtejä, luoden henkilökohtaisen mutta universaalin visuaalisen kielen.

*Azurin kullassa* Miró yhdistää maalaustekniikoita epäperinteisiin materiaaleihin, kuten hiekkaan, naruun ja folioon. Materiaalit tuovat teokseen tekstuuria.

*Azurin kulta* on myös merkittävä historiallisessa mielessä. Se on maalattu aikana, jolloin Espanjassa vallitsi poliittinen epävakaus. Teos voi toimia visuaalisena kommentaarina aikakauden yhteiskunnallisesta ja poliittisesta ilmapiiristä.

*Azurin kulta* on ollut esillä monissa museoissa ja gallerioissa.
Nykyään se on osa Fundació Joan Miró -museon kokoelmaa.

## Lähteet
Hallebarde (1899)

**Hallebarde** oli Ranskan laivaston Durandal-luokan hävittäjä ensimmäisessä maailmansodassa.

## Valmistus
Alus tilattiin 12. elokuuta 1896 Le Havresta Chantiers et Ateliers Augustin Normandilta, missä köli laskettiin 25. elokuuta 1896. Propulsiojärjestelmä asennettiin 22. joulukuuta 1898. Alus laskettiin vesille 8. kesäkuuta 1899 ja lähti 13. heinäkuuta Le Havresta Cherbourgiin, missä se otettiin palvelukseen koeajoja varten 17. heinäkuuta. Alus otettiin täyteen palvelukseen 28. elokuuta 1899, minkä jälkeen se lähti Touloniin.

## Palvelus
Alus saapui Touloniin 12. syyskuuta 1899, missä se korvasi seuraavana päivänä Välimeren laivueessa () *Éclairin*. Aluksesta tuli joulukuussa 1912 Toulonissa Ranskan 1. laivaston () 1. sukellusvenelaivueen lippulaiva (). Ensimmäisen maailmansodan alus oli Välimerellä. Alus poistettiin laivastoluettelosta 4. maaliskuuta 1920 ja myytiin 20. huhtikuuta 1921 romutettavaksi Rochefortissa.

## Lähteet
*
*
*

### Viitteet
Sarah Toscano

**Sarah Toscano** (s. 9. tammikuuta 2006 Vigevano, Italia) on italialainen laulaja-lauluntekijä. Vuonna 2024 hän voitti *Amici di Maria De Filippi* kykyshow'n 23. painoksen.

## Diskografia
### Studio-albumit
* 2025 – *Met Gala*

### EP:t
* 2022 – *Riflesso*
* 2024 – *Sarah*

### Kislemezek
;Päätaiteilijana
* 2022 – *9 giugno*
* 2023 – *Touché*
* 2023 – *Viole e violini*
* 2024 – *Mappamondo*
* 2024 – *Sexy magica*
* 2024 – *L'ultima volta*
* 2024 – *Roulette*
* 2024 – *Tacchi (fra le dita)*
* 2025 – *Amarcord*
* 2025 – *Taki*
* 2025 – *Semplicemente* (Mida kanssa)
* 2025 – *Maledetto ti amo*

;Vierailevana taiteilijana
* 2024 – *Safety Net* (Bea and her Business feat. Sarah Toscano)
* 2025 – *Perfect* (Carl Brave feat. Sarah Toscano)

## Lähteet

## Aiheesta muualla
Dertona

**Dertona** (lat., myös *Derthona*; , ) oli antiikin aikainen kaupunki Liguriassa Italiassa. Se on kehittynyt nykyiseksi Tortonan kaupungiksi ja sijaitsi sen paikalla.

## Maantiede

Dertonan kaupunki sijaitsi Ligurian sisäosissa Apenniinien pohjoisrinteessä itään Olubria- eli Scripia (nyk. Scrivia) -joesta. Se sijaitsi kahden Genuasta Placentiaan eri reittejä johtaneen tien, Via Aemilia Scaurin ja Via Postumian, yhtymäkohdassa. Augustuksen aikana ne yhdistettiin Via Julia Augustaksi. *[[Itinerarium]]it* asettavat kaupungin 51 roomalaisen mailin eli noin 75 kilometrin päähän Placentiasta ja 71 mailin eli noin 105 kilometrin päähän Genuasta, mutta jälkimmäinen etäisyys on liioiteltu. Klaudios Ptolemaios sijoitti Dertonan virheellisesti taurinien (*Taurini*) heimon alueelle.

## Historia

Dertona oli luultavasti vanhin roomalainen *[[colonia]]* eli sotilassiirtokunta Paduksen laakson läntisimmässä osassa. Sen perustaminen ajoittuu noin vuosiin 123–118 eaa., ja pääasiallinen syy perustamiseen oli sen maantieteellinen sijainti.

Augustuksen aikana Dertona oli Paduksen laakson tärkeimpiä keskuksia. Strabon mainitsee Dertonan yhtenä Ligurian huomattavimmista kaupungeista, ja Plinius vanhempi mainitsee sen coloniana. Velleius Paterculus mainitsee sen tasavallan aikana perustettujen kaupunkien joukossa. Vaikuttaa kuitenkin siltä, että sinne asutettiin Augustuksen aikana uusi siirtokunta, mistä syystä se esiintyy piirtokirjoituksissa nimellä *Julia Dertona*.

Decimus Brutus leiriytyi Dertonaan marssiessaan Antoniusta vastaan vuonna 43 eaa. käydyn Mutinan sodan jälkeen, ja se oli yksi niistä paikoista, joissa keisarikunnan myöhemmillä aikakausilla yleensä oli joukkoja sijoitettuna.

Varhaisella kristillisellä kaudella Dertonasta tuli nykyisen Piemonten alueen varhaisin piispanistuin Po-joen eteläpuolella. Nykyinen Tortonan kaupunki on säilyttänyt antiikin aikaisen kaupungin nimen muuntuneessa muodossa.

## Rakennukset ja löydökset

Dertonassa vaikuttaa olleen roomalaisille kaupungeille tyypillinen ruutuasemakaava. Sen *[[decumanus maximus|decumanus maximuksena]]* toimi Via Aemilia Scauri, joka kulki nykykaupungin Via Emilian paikalla lounaasta koilliseen. Kaupungilla oli linnoituskukkula, jolta on löydetty jäänteitä linnoitusmuurista ja torneista.

Lukuisat säilyneet mosaiikit ja rakennusten marmoriosat viittaavat siihen, että kaupungissa oli loisteliaita rakennuksia hienostuneilla koristeluilla. Kaupunkiin johti akvedukti, joka toi vettä Olubria-joesta Via Postumiaa pitkin. Kaupunkiin johtaneiden teiden varrelta on löydetty useita suuria hautoja. Löydöksiin lukeutuu myös useita piirtokirjoituksia, joiden perusteella kaupungissa oli paljon keisarillisten virkamiesten patsaita ja se myös kunnioitti tunnetuimpia omia kansalaisiaan muotokuvapatsailla. Tunnetuimpia yksittäisiä esineitä Dertonasta on Publius Aelius Sabinuksen koristeltu sarkofagi.

## Lähteet
Fauconneau (1900)

**Fauconneau** oli Ranskan laivaston Durandal-luokan hävittäjä ensimmäisessä maailmansodassa.

## Valmistus
Alus tilattiin 14. huhtikuuta 1897 Le Havresta Chantiers et Ateliers Augustin Normandilta, missä köli laskettiin 29. huhtikuuta 1897. Alus laskettiin vesille 2. huhtikuuta 1900 ja otettiin palvelukseen toukokuussa koeajoja varten. Se otettiin normaalipalvelukseen heinäkuussa.

## Palvelus
Palvelukseen otettaessa alus sijoitettiin pohjoiseen laivueeseen (), mistä se siirrettiin 1903 Brestiin liikkuvaan osastoon (). Aluksen kattilat vaihdettiin 1911–1912. Vuonna 1914 se oli Cherbourgissa 1. kevyen laivueen () 1. sukellusvenelaivueen lippulaiva. Ensimmäisessä maailmansodassa alus oli Kanaalin alueella, kunnes se siirrettiin 1915 Välimerelle. Alus poistettiin laivastoluettelosta 15. tammikuuta 1921 ja myytiin 1. kesäkuuta 1921 romutettavaksi Rochefortissa.

## Lähteet
*
*
*

### Viitteet
Alexandra Beverfjord

**Alexandra Beverfjord** (s. 2. kesäkuuta 1977 Trondheim) on norjalainen toimittaja ja Amedia-mediatalon sisältöjohtaja vuodesta 2025. Aiemmin hän työskenteli Aller Media Nordicin johtoryhmässä. Beverfjord valmistui Norjan teknis-luonnontieteellisestä yliopistosta vuonna 2002 pääaineenaan sosiaaliantropologia. Hän aloitti toimittajan uransa vuonna 1996 *[[Adresseavisen]]issa* ja siirtyi vuonna 2001 *[[Dagbladet (norjalainen lehti)|Dagbladetiin]]*, missä hän nousi vuonna 2010 uutispäälliköksi ja oli vuosina 2018–2023 päätoimittaja. 
Toimittajan työnsä ohella Beverfjord on kirjoittanut kaksi rikosromaania.
## Biografia
* *Kretsen* (Gyldendal, 2010)
* *Kronprinsen* (Gyldendal, 2012)
## Lähteet

## Aiheesta muualla
Svensk litteraturtidskrift

**Svensk litteraturtidskrift** oli Samfundet De Nion vuosina 1938–1983 julkaisema ruotsalaista kirjallisuutta käsitellyt aikakauslehti. Se sisälsi muun muassa esseitä ja arvosteluita.
## Päätoimittajat
*1938–1957 – Olle Holmberg
*1958–1960 – Elsa Björkman-Goldschmidt
*1961–1967 – Algot Werin
*1968–1970 – Karl-Åke Kärnell
*1971–1983 – Knut Ahnlund
## Lähteet
Aart Kemink

**Aart Kemink** (30. toukokuuta 1914 Rotterdam – 2006 Toronto) oli alankomaalais-kanadalainen taidemaalari.

Kemink opiskeli Amsterdamissa Valtiollisessa kuvataideakatemiassa ja 1950-luvun alussa hän liittyi kuvataiteilijoiden ammattiliiton jäseneksi.

Toisessa maailmansodassa Kemink taisteli hollantilaisen vastarintaliikkeen puolella, ja useimpiin 1940- ja 1950-luvuilla tekemiinsä töihin hän otti vaikutteita saksalaisten toisen maailmansodan aikaisesta miehitysvallasta Alankomaissa. Sittemmin Kemink sai Amsterdamin kaupungilta toimeksiannon luoda guassisarja, joka kuvaa kaupungin juutalaiskortteleita sekä niiden tuhoamistragediaa.

Vuonna 1958 Kemink muutti Kanadaan, ensin Brandoniin Manitobaan ja myöhemmin Torontoon. Vuosien kuluessa Keminkistä tuli myös Kanadan kansalainen. Kemink kuoli Kanadassa vuonna 2006.

## Lähteet
Tapani Rechardt

**Yrjö Tapani Rechardt** (13. tammikuuta 1931 Sodankylä – 26. kesäkuuta 2022 Helsinki) oli suomalainen virkamies, professori ja tutkimus- ja yritysjohtaja.

Tapani Rechardtin vanhemmat olivat aluemetsänhoitaja Martti Rechardt ja Kirsti Hanna Lönnrot. Hän avioitui 1957 Anna Leena Nikulan kanssa. Esko Rechardt ja Lauri Rechardt ovat heidän poikiaan. Tapani Rechardt tuli ylioppilaaksi 1949 ja valmistui Teknillisestä korkeakoulusta diplomi-insinööriksi 1955 ja tekniikan lisensiaatiksi 1967. Tekniikan tohtoriksi hän väitteli siellä 1969.

Rechardt oli suunnittelija insinööritoimistossa 1954–1957 ja VTT:llä tutkimusinsinööri 1957–1962, laboratorinjohtaja 1976–1977 ja tutkimusjohtaja 1977. Helsingin rakennustarkastusviraston tarkastusinsinööri hän oli 1962–1964 ja Rakennushallituksen normitoimiston yli-insinööri 1964–1970. Teknillisen korkeakoulun assistenttina Rechardt toimi 1957–1965 ja huoneenrakennustekniikan professorina 1970–1976. Hän oli A. Ahlströmin lasivillatehtaan johtaja 1978–1979 ja toimialajohtaja 1979–1985. Betonirakenteisiin perehtyneellä Rechardtilla oli myös useita asiantuntija- ja luottamustehtäviä.

## Lähteet
Myanmarin maanjäristys 2025

**Myanmarin maanjäristys** tapahtui 28. maaliskuuta 2025 Sagaingissa Myanmarissa. Se oli voimakkuudeltaan 7,7 magnitudia. Voimakkuudeltaan 6,4 magnitudin jälkijäristys tapahtui 12 minuuttia myöhemmin. Maanjäristys tuntui myös lounaisessa Kiinassa sekä Thaimaassa.

Myanmarissa ainakin 2&nbsp;700 ihmistä sai surmansa ja määrän uskotaan vielä nousevan. Etenkin Mandalayn ja Naypyidaw’n kaupungit kärsivät suuria tuhoja. Bangkokissa rakenteilla ollut pilvenpiirtäjä romahti, minkä seurauksena rakennustyöntekijöitä jäi sinne loukkuun. Thaimaassa ainakin 18 ihmisen kerrotaan kuolleen maanjäristyksen seurauksena.

Suomi myönsi humanitaarista apua Punaisen Ristin ja Punaisen Puolikuun yhdistysten kansainväliselle liitolle (IFRC) 1 000 000 euroa  Suomen Punaisen Ristin kautta alueelle. Sillä hankittiin terveydenhuollon palveluita, puhdasta vettä, sanitaatio- ja hygieniatarvikkeita sekä väliaikaista suojaa. Suomen Punainen Risti myönsi 500 000 euroa katastrofirahastostaan avustusoperaatioon.

## Lähteet

## Aiheesta muualla
Bitwarden

**Bitwarden** on avoimen lähdekoodin pilvipohjainen salasananhallintaohjelma jota kehittää samanniminen amerikkalaisyritys. Bitwarden on saatavana freemium-palveluna tai käyttäjä voi isännöidä sitä itse omalla palvelimellaan. Bitwardenin käyttäjäohjelma on saatavilla Microsoft Windows-, macOS- ja Linux -tietokoneille, iOS- ja Android -puhelimille, sekä lisäosana useille verkkoselaimille. Ohjelma on lisensoitu GPL-3.0 lisenssillä.

## Ominaisuudet

Bitwarden -holviin voi tallentaa kirjautumistietoja, maksukortteja, henkilötietoja, SSH-avaimia ja salattuja muistiinpanoja. Maksavat käyttäjät saavat lisäksi holviin yhden gigatavun tallennustilan omille tiedostoilleen. Holviin tallennetut tiedot synkronoidaan verkkoyhteydellä käyttäjän laitteiden välillä. Käyttäjäohjelma voi täyttää kirjautumistietoja automaattisesti käyttäjän mobiililaitteella tai selaimessa. Ohjelma sisältää myös tietoturvatyökaluja salasanojen luontiin, kaksivaiheiseen tunnistautumiseen ja maksaville käyttäjille salasanavuotojen tarkistukseen.

Bitwarden tukee kaksivaiheista tunnistautumista sähköpostilla, tunnistussovelluksella tai fyysisellä FIDO2 -avaimella. Maksavat käyttäjät voi liittää tiliinsä Duo Security tai Yubikey OTP varmennuspalveluita.

Holvi on oletuksena suojattu PBKDF2 avaimen derivointifunktiolla. Käyttäjä voi halutessaan käyttää toista Argon2id -funktiota tai muuttaa funktioiden asetuksia parantaakseen holvin murtosuojaa avaamisajan kustannuksella.

## Lähteet
Sony Music Entertainment Japan

**Sony Music Entertainment Japan** on japanilainen levy-yhtiö. Se on Sony Groupin tytäryhtiö ja toimii itsenäisesti Sony Music Entertainmentista Yhdysvalloissa.

## Tytäryhtiö
* Aniplex
* Ariola Japan
* BMG Music Japan
* DefSTAR Records
* Epic Records (Japan)
** Antinos Records
* Ki/oon Records
** Haunted Records
** Ki/oon Records2
** NeOSITE
* SME Records
* Sony Music Records
** Sony Records
** gr8! records
** Studioseven Recordings
** Mastersix Foundation
** Niagara Records
* Sony Music Associated Records
** onenation
** tributelink
** Terry $ Record
** Yeah! Yeah! Yeah! Records
* Sony Music House
* Village Music

## Artisteja
* Hekiru Shiina
* Babymonster
Sykloheneikosaani

**Sykloeikosaani** on rengasrakenteinen hiilivety, jossa hiilet ovat kytkeytyneet toisiinsa yksinkertaisella sidoksella. Yhdiste kuuluu sykloalkaanien aineryhmään. Sykloeikosaanin kemiallinen kaava on C21H42, moolimassa 294,6&nbsp;g/mol,  ja CAS-numero 296-78-6.

## Lähteet
Kohotahti

**Kohotahti**, vanhemmalta nimeltään **nousutahti**, , , on sävellyksen tai sen jonkin osuuden alussa oleva koroton, heikko tahdinosa, joka edeltää ensimmäistä kokonaista tahtia. Kohotahtiin voi kuulua yksi tai useampi sävel. Jos se on puolta tahtia pidempi, sitä sanotaan vajaatahdiksi.

Jos sävellyksen alussa on kohotahti, on sen lopussa tavallisesti *katkotahti*, joka on kohotahdin pituuden verran normaalia tahtia lyhyempi. Esimerkiksi jos tahtilaji on 4/4 ja alussa on yhden neljäsosanuotin pituinen kohotahti, on sävelmän lopussa olevan katkotahdin pituus kolme neljäsosanuottia. Jos taas tahtilaji on 3/4, on katkotahdin pituus kaksi neljäsosanuottia. Tästä seuraa erityisesti, että jos kyseessä on laulu, jossa useat säkeistöt lauletaan samalla sävelmällä, muodostavat päättyvän säkeistön lopputahti ja seuraavan säkeistön alussa oleva kohotahti yhdessä kokonaisen tahdin.

Nimitys kohotahti tai nousutahti johtuu siitä, että kapellimestari ilmaisee korollisen tahdinosan aina alaspäin, korottoman ylöspäin suuntautuvalla lyönnillä, mutta kun kohotahdissa on vain koroton tahdinosa, sitä vastaa ainoastaan ylöspäin suuntautuva lyönti.

Jos nuotteihin on merkitty tahtien järjestysnumerot, ei kohotahtia oteta lukuun, vaan sitä seuraava tahti saa numeron 1.

## Kohotahti lauluissa

Laulusävelmien alussa kohotahti esiintyy pääasiassa silloin, kun laulun runomitta on jambinen eli jokainen runojalka alkaa painottomalla tavulla. Usein kohotahdin muodostaa vain jokin lyhyt, yksitavuinen sana. Tällaiset kohotahdit ovat erityisen yleisiä muun muassa saksalaisissa ja ruotsalaisissa lauluissa, mihin on vaikuttanut se, että näissä kielissä on runsaasti yksitavuisia sanoja , erityisesti partikkeleja, pronomineja ja muita lauseen alussa usein esiintyviä pikkusanoja.  Koska yksitavuisia sanoja on suomessa selvästi vähemmän, on tästä seikasta usein aiheutunut ongelmia laulujen suomentajille.

## Esimerkkejä

Esimerkkinä laulusta, jonka alussa on yksitavuinen kohotahti, voidaan mainita tunnettu saksalaisperäinen joululaulu *[[Oi kuusipuu]]*.


  \relative g' {
    \key g \major \time 3/4
    \partial 4 d
    g8. g16 g4. a8
    b8. b16 b4. b8
    a8 b8 c4 fis,4
    a4 g4
   \bar "|"
   }
  \addlyrics {
   Oi kuu -- si -- puu, oi kuu -- si -- puu ja leh -- väs us -- kol -- li -- set
   }
   \addlyrics { "_" }
  

Kohotahti saattaa olla pidempikin. Esimerkiksi onnittelulaulun *[[Paljon onnea vaan]]* ) alussa on kohotahti, johon laulun suomenkielisessä versiossa kuuluu sana *paljon*:


  \relative g' {
    \key g \major \time 3/4
    \partial 8*2 d8. d16
     e4-> d g
     fis2-> d8. d16
    \bar "|"
   }
   \addlyrics {
     Pal -- jon on -- ne --a vaan. Pal -- jon...
   }
   \addlyrics { "_" }
  

Myös Maamme laulun alussa on kohotahti, joka käsittää sanat ''Oi maamme":


  \relative g' {
    \key g \major \time 3/4
    \partial 8*3 d8 b8 c8
     d4.-> g8 a8. d,16
     b'2-> 
    \bar "|"
   }
   \addlyrics {
     Oi maam -- me Suo -- mi syn -- nyin -- maa...
   }
   \addlyrics { "_" }
  

## Lähteet
Eeva Meltio

**Eeva Meltio** (s. 1977) on helsinkiläinen sarjakuvapiirtäjä, kuvittaja ja graafikko. Alun perin hän oli performanssitaiteilija.

Meltion sarjakuvateos *Hiekka* palkittiin Sarjakuva-Finlandialla 2025. Tosipohjainen sarjakuvaromaani kertoo Yhdysvaltain Keskilännen 1930-luvun luontokatastrofista. Kuivuus ja samanaikainen lama ajoivat ihmiset kodeistaan. Meltio kuvaa aikaa nuoren tytön Ollien näkökulmasta. Matti Komulainen luonnehti teosta sen ilmestyessä syksyllä 2024: ”Hiekka on tähänastisen sarjakuvavuoden graafisesti vaikuttavin ja koskettavin teos.”

## Teokset
* 
* 
* Sarjakuva-Finlandia 2025

## Lähteet

## Aiheesta muualla
*
Terpinyyliasetaatti

**Terpinyyliasetaatti** (C12H20O2) on terpenoideihin ja estereihin kuuluva orgaaninen yhdiste. Yhdistettä voidaan käyttää ainesosana hajusteissa. Terpinyyliasetaattia esiintyy useiden kasvien, esimerkiksi kardemumman ja eräiden havupuiden, eteerisissä öljyissä.

## Ominaisuudet, valmistus ja käyttö
Huoneenlämpötilassa terpinyyliasetaatti on väritöntä nestettä, jonka tuoksu muistuttaa havupuita tai sitrushedelmiä. Yhdiste liukenee vain niukasti veteen ja paremmin muun muassa etanoliin, dietyylieetteriin ja aromaattisiin liuottimiin. Aine on kiraalista ja sillä on (+)- ja (-)-enantiomeerit.

Terpinyyliasetaattia valmistetaan terpineolin ja etikkahapon tai etikkahappoanhydridin välisellä esteröintireaktiolla. Myös pineenin ja väkevän etikkahapon reaktiota voidaan käyttää.

Terpinyyliasetaattia käytetään muun muassa hajuvesissä, saippuoissa ja puhdistusaineissa.

## Lähteet
Baana

**Baana** voi viitata muun muassa seuraaviin:

* Baana, vuonna 2012 avattu jalankulun ja pyöräilyn väylä Helsingin keskustassa, joka on osa laajempaa baanaverkkoa
* Baana (tai pyöräbaana), yleiskielinen nimitys laadukkaille pyöräväylille
* *baana*, Stadin slangin sana mille tahansa tielle
Afrikan talousyhteisö

**Afrikan talousyhteisö** (African Economic Community, AEC) on kansainvälinen järjestö, joka perustettiin Abujan sopimuksella vuonna 1991. Sopimuksen lopullinen tavoite on luoda Afrikan yhteismarkkina-alue. Siihen liittyen yhteisö haluaa edistää taloudellista, sosiaalista ja kulttuurista kehitystä ja Afrikan taloudellista yhdentymistä omavaraisuuden ja sisäisen kehityksen lisäämiseksi, luoda puitteet kehitykselle sekä ihmisten ja materiaalien liikkuvuudelle, edistää yhteistyötä ja kehitystä kaikilla inhimillisen toiminnan osa-alueilla elintason nostamiseksi, taloudellisen vakauden ylläpitämiseksi ja läheisten ja rauhanomaisten suhteiden luomiseksi jäsenvaltioiden välille sekä koordinoida ja yhdenmukaistaa nykyisten ja tulevien talousyhteisöjen politiikkaa.

Toiminta alkoi luomalla alueellisia ryhmiä (Regional Economic Communities, REC), joista tuli myös Afrikan unionin rakennusosia. Näitä ryhmiä ovat:
* Arab Maghreb Union (UMA)
* Common Market for Eastern and Southern Africa (COMESA)
* Community of Sahel–Saharan States (CEN–SAD)
* Itä-Afrikan yhteisö (EAC)
* Economic Community of Central African States (ECCAS)
* Länsi-Afrikan talousyhteisö (ECOWAS)
* Intergovernmental Authority on Development (IGAD)
* Eteläisen Afrikan kehitysyhteisö (SADC)

Sopimuksen mukaan yhteismarkkinat saavutettaisiin kuudessa vaiheessa, joita alettaisiin toteuttaa alueittain, ja lopullinen tavoite saavutettaisiin vuonna 2028. 
#  Vahvistetaan olemassa olevia REC:itä ja luodaan uusia tarvittaessa (suunniteltu kesto noin 5 vuotta);
# Alueellisen kaupan vakauttaminen ja alakohtaisen yhdentymisen vahvistaminen erityisesti kaupan, maatalouden, rahoituksen, liikenteen ja viestinnän, teollisuuden ja energian aloilla sekä alueellisten talousyhteisöjen toiminnan koordinointi ja yhdenmukaistaminen (8 vuotta);
# Vapaakauppa-alueen ja tulliliiton perustaminen kunkin REC:n tasolla (10 vuotta);
# tariffi- ja ei-tariffijärjestelmien koordinointi ja yhdenmukaistaminen alueellisten alueiden välillä tulliliiton perustamiseksi (2 vuotta);
# Afrikan yhteismarkkinoiden perustaminen ja yhteisten sääntöjen hyväksyminen (4 vuotta); ja
# Kaikkien alojen yhdistyminen, Afrikan keskuspankin ja Afrikan yhtenäisvaluutan perustaminen, Afrikan talous- ja rahaliiton perustaminen sekä ensimmäisen yleisafrikkalaisen parlamentin perustaminen ja valitseminen (5 vuotta).

Vuonna 2023 arvioitiin, että useimmat alueet olivat saaneet kolmannen vaiheen toteutettua.

Afrikan mantereen vapaakauppasopimus solmittiin vuosina 2015–2018.

## Lähteet
Tasiilaq

**Tasiilaq** (vuoteen 1992 asti *Ammassalik*) on Semersooqin kunnassa sijaitseva kaupunki Grönlannissa. Kaupunki sijaitsee Ammassalikin saarella maan itäosassa ja vuonna 2024 siellä oli 1829 asukasta. Kaupunkiin toimitetaan tavaraa vain noin kahdeksan kertaa vuodessa ja tavarantoimitus onkin paikallisille juhlanaihe. Tasiilaqissa on kuvattu grönlantilainen elokuva ja lähellä kaupunkia on glasiologinen tutkimusasema. Tasiilaqissa ei ole lentokenttää, mutta sieltä on helikopteriyhteys Kulusukiin ja muihin läheisiin asutuskeskuksiin, minkä lisäksi kaupunkiin pääsee myös laivalla. Kaupungissa on autoteitä ja muun muassa sairaala, poliisiasema, pankki sekä kaksi ruokakauppaa. Tasiilaq on alueensa suurin asutus- ja kasvukeskus.

Vielä 1800-luvun loppupuolella Tasiilaqin alue – jota silloin kutsuttiin Ammassalikiksi – oli verrattain tuntematon ulkomaailmalle. Tilanne muuttui, kun tanskalainen merivoimien upseeri Gustav Holm teki retken saarelle vuonna 1884. Holmin retken jälkeen paikalliset halusivat päästä käsiksi länsimaisiin hyödykkeisiin, ja saarelle perustettiin siirtokunta vuonna 1894. Vuotta 1894 pidetäänkin Tasiilaqin perustamisvuotena, ja kaupunki juhli satavuotispäiväänsä vuonna 1994. Vuonna 1908 kaupunkiin rakennettiin kirkko, joka toimii nykyään museona.

## Lähteet
Gaius Terentius Varro

**Gaius Terentius Varro** oli roomalainen virkamies ja sotapäällikkö. Hän oli preettori vuonna 218 eaa. ja konsuli vuonna 216 eaa.

Varro tunnetaan parhaiten vuonna 216 eaa. käydystä Cannaen taistelusta, joka oli osa toista puunilaissotaa. Varro johti Rooman joukkoja yhdessä konsuli Lucius Aemilius Paulluksen kanssa. Roomalaisia vastassa olivat Hannibalin johtamat karthagolaiset. Taistelu päättyi karthagolaisten voittoon ja roomalaisten katastrofaaliseen tappioon. Roomalaisia kuoli 60 000, heidän joukossaan Paullus. 
 
Kokematonta Varroa on usein syytetty Cannaen tappiosta, mutta päätöksen taisteluun ryhtymisestä teki kuitenkin Rooman senaatti. Luottamus Varroon näyttää säilyneen, sillä Cannaen taistelun jälkeen hän toimi useissa korkeissa viroissa, kuten prokonsulina Picenumissa 215–213, propreettorina Etruriassa 208–207 sekä diplomaattina Kreikassa ja Afrikassa.

## Lähteet
Whistle (Blackpinkin kappale)

**Whistle** () on eteläkorealaisen Blackpink-yhtyeen kappale, joka julkaistiin 8. elokuuta 2016 singlealbumilla *[[Square One (Blackpinkin albumi)|Square One]]*. ”Whistle” on Blackpinkin debyyttisingle, kuten myös albumin toinen kappale ”Boombayah”. Kappaleen tuottivat Teddy Park, Bekuh Boom ja Future Bounce, jotka kirjoittivat sen yhdessä B.I:n kanssa.

## Lähteet